Sports Minister in a bial chhunga lei tlakhniamna hmun tlawh,"1076/2024-2025 Aizawl, 05.07.2024: Tukin khan Minister Pu Lalnghinglova Hmar, Aizawl West-II bialtu MLA ni bawk chuan a bial chhunga Vaivakawn Local Council, NGO leh political party hrang hrang aiawhte nen Vaivakawn Community Hall-ah khawtlang mamawh hrang hrang leh hmalak dan tur sawihona hun an nei. Vaivakawn khawtlang hian an vengchhungah ruihhlo do beihpui an thlak mek a kalpui a nih zel dan turte ngaihtuahho niin, zirna lama hmasawnna turte sawiho a ni a. Mizoram Building and Other Construction Workers Welfare Board (MBOCWWB) hnuaia kuthnathawktute tana hamthatna awm thei te sawiin, mipui tam zawk hriata puanzar dan turte an sawiho a ni. Inkawmna hun neih zawhah Minister hian Vaivakawn Zohnuaia lei che leh tlahniam thin chu a hmunah khawtlang hruaitute nen an tlawh a, hmalak zel dan tur an thlir. He hunah hian Pu W. Chhuanawma, Deputy Govt. Chief Whip chu a tel ve bawk. Tunkar chhungin Minister hian Aizawl West-II bial chhunga veng hrang hrangte a tlawh a, karleh lamah chhunzawm a ni ang. Attachment Loading attachment...",Dated: 5 th Jul 24 1:44 PM,https://dipr.mizoram.gov.in/post/sports-minister-in-a-bial-chhunga-lei-tlakhniamna-hmun-tlawh